Document ID: /roh_data/filtered/fineweb-2-filterrobots_roh.jsonl.gz/63172

Vaduz, Zuoz, Turich – ma in rumauntsch
La magistra da skis Anna-Klara Wolf es creschida sü i’l Principedi da Liechtenstein e stüdgia uossa giurisprudenza a Turich. Als indigens da l’Engiadina do ella listess lecziuns da skis per rumauntsch, siand ch’ella abita taunt a Vaduz scu eir a Turich in chasedas rumauntschas.
La magistra da skis Anna-Klara Wolf es creschida sü i’l Principedi da Liechtenstein, ho però rischs a Zuoz e discuorra rumauntsch (fotografia: Martin Camichel).
In gövgia passeda cuort aunz las 14.00 rivan adüna dapü mammas cun lur iffaunts sü Purtun, al pè dal territori da skis da Zuoz. Quell’eivna imprendan nempe düraunt duos zievamezdis ils iffaunts da la gruppa da gö da Zuoz ad ir culs skis. ...